《夜泊城门泷大风》
清代·张际亮

山暗大风鸣，萧萧草木声。鱼龙翻峡黑，星月涌江清。

客梦寒偏觉，乡心夜久生。并随流水去，百折绕滩惊。

作者简介：（1799—1843）福建建宁人，字享甫，号华胥大夫。道光十八年举人。有狂名，乡试时易名享辅始得中式。历游天下山川，穷探奇胜。诗歌沈雄悲壮。有《金台残泪记》、《思伯子堂诗集》、《松寥山人集》、《娄光堂稿》等。